**Žolinės renginio (2016-08-15) apklausos rezultatai**

 Pasirinktas **anketinės apklausos metodas**, nes toks tyrimas užtikrina pakankamą atrankos dydį, didelis grįžtamumas, galimybė apklausėjui instruktuoti respondentus ir pasikonsultuoti su apklausos organizatoriumi. Taip pat pagal respondentų reakciją, preliminariai galima spręsti apie problemos reikšmingumą, anketos klausimų sudarymo ir išdėstymo techniką. Anketavimas trumpiau trunka ir yra pigesnis nei interviu.

 **Apklausos tikslas** – išsiaiškinti renginio organizavimo trūkumus bei iš kokio šaltinio respondentai sužinojo apie šventę.

Anketinėje apklausoje dalyvavo 101 respondentas. Anketą sudarė 1 atviras ir 3 uždari klausimai (žr. 1 priedą).

1. **Respondentų amžius** (žr. 1 diagr.). Beveik pusė (47) apklausoje dalyvavusių respondentų buvo 50-75 metų amžiaus, kiek mažiau (27) – 15-32 metų amžiaus. Galima teigti, kad Žolinės renginyje daugiausiai dalyvavo 50-75 m. amžiaus lankytojų.

1 diagrama

1. **Gyvenamoji vieta** (žr. 2 diagr.). Daugiau nei pusė lankytojų, atvykusių į renginį, buvo iš Kauno – 56.

22 – iš kitų\* miestų, 14 – iš Rumšiškių. Iš Vilniaus tik 9. Sulaukėme lankytojų iš kitų šalių – Latvijos, Vokietijos ir Italijos.

**\*** Kaišiadorys, Elektrėnai, Šiauliai, Kėdainiai, Jonava, Pravieniškės, Prienai, Šakiai, Marijampolė, Dovainonys, Ežerėlis.

2 diagrama

**3.** Respondentai, atsakydami į klausimą **„Iš kurio šaltinio sužinojote apie Žolinės renginį?”** (žr. 3 diagr.),daugiausiai įvardijo šiuos šaltinius: internetas (36% visų apklaustųjų), kiti žmonės (31%). Mažiausiai efektyvus informacijos šaltinis buvo reklama lauko ekrane (0%). Taip pat buvo lankytojų, kurie teigė, jog yra tradicija atvažiuoti į Žolinės šventę muziejuje.

3 diagrama

**4. Ko trūko šventėje?** Respondentai įvardijo šiuos renginio trūkumus:

* per daug važinėjančių automobilių;
* per plati teritorija;
* mažiau alkoholio;
* stoka pramogų;
* rungčių;
* informacijos anglų ir vokiečių k.;
* žmonių aktyvumo;
* erdvės išnaudojimo;
* įtraukimo į veiklas;
* muzikos koncertų;
* spektaklio vaikams;
* informacijos, kur eiti;
* vandens;
* edukacijų vaikams;
* arkliukų;
* amatų dirbtuvės;
* programėlių;
* senoviškai apsivilkusių žmonių;
* suoliukų;
* dekoracijų.

**Atsiliepimai po renginio:**

*„Pirmadienį buvo labai graži Žolinės šventė. Džiaugiuosi turėjusi galimybę joje apsilankyti ir įamžinti daug gražių nuotraukų.”*

*„Labai patiko”*

*„Pramogas visi galėjo prisitaikyti pagal save“*

*„Viskas šaunu“*

**Išvados**

Išanalizavus anketos duomenis, galima spręsti, jog daugiausiai Žolinės renginyje dalyvavo 50-75 m. amžiaus lankytojų, atvykusių iš Kauno. Apie renginį lankytojai sužinojo iš informacijos, pateiktos internete bei iš kitų žmonių. Renginyje trūko pramogų, informacijos bei geriamo vandens.

**1 PRIEDAS**

**1. Jūsų amžius:**

* 15 – 32
* 32 – 40
* 40 – 50
* 50 – 75
* Virš 75

**2. Gyvenamoji vieta:**

* Kaunas
* Vilnius
* Rumšiškės
* Kita......................................................................

**3. Iš kurio šaltinio sužinojote apie Žolinės renginį?**

* Televizijos
* Radijo
* Spaudos
* Plakatų
* Reklamos lauko ekrane
* Interneto
* Iš kitų žmonių
* Kita

**4. Ko trūko šventėje?**

......................................................................